
Ipari létesítmények tüzeinek komplex vizsgálata

Az ipari területek jellegváltozásai és a technológiai fejlődés, valamint az ipari épületek szerkezeteinek megváltozása, jelentős akadályokat gördített a beavatkozó állomány elé a hatékony és gyors beavatkozás tekintetében. Az új építésű modern gyárak tekintetében a technológiai jellemzők és új típusú építészeti kialakítások jelentenek kihívást, még a régi építésű iparterületeken a felhasználási jelleg változások és a sokrétű, sokszor nem egyértelmű vagy akár szabálytalan felhasználási szokások. A hivatásos katasztrófavédelmi szervek beavatkozói állományának tekintetében minden esetben helyt kell állni, és a tőle elvárt módon a legnagyobb megmentett kárértéket elérve kell, szakszerűen, jogszerűen a megfelelő kompetenciákkal beavatkoznia és a káresemény felszámolását végrehajtania.
Az ipari területeken bekövetkezett tűzesetek jelentős erő- eszköz szükséglete kikényszeríti a gazdaságosabb, hatékonyabb tervezhetőbb erő- eszköz bevonással járó taktikák kutatását megvalósítható tervszerű beavatkozások kidolgozását. Jelen kutatási anyag célja, hogy vizsgálja a fejlesztési lehetőségeket, az iparterületen bekövetkezett tűzeseti beavatkozásoknál. Vizsgálja a tűz hatásait, és a segítő, valamint hátráltató körülményeket a tűzoltás szempontjából.
Összesíti azokat a tudásanyagokat, amelyek szükségesek a tűzoltási feladat hatékony, gyors, szakszerű és gazdaságos végrehajtásához, valamint megkönnyíti a tűzoltásvezetői döntések meghozását. Összegzi továbbá, az érintett épületek tulajdonságait és a beavatkozási feltételeket.



